Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: b) befolyás gyakorlása: az 1986. évi II. törvény 20. §
Paragraph Index: 118

1. Az Alkotmánybíróság elsõként az ellenõrzésnek a közhatalmat nem gyakorlók bizonyos körére történõ kiterjesztése és ennek során az új személyi kör meghatározása alkotmányellenességét vizsgálta. A személyi kör meghatározásával, tágításával összefüggésben megállapítható, hogy az Etv. 2. § (3) bekezdés 14—18. pontjai — az 1. Abh.-ban foglaltakra figyelemmel — olyan személyekre vonatkoznak, akiknek tevékenysége azáltal, hogy a közvélemény-formálás közvetítõit, médiumait mûködteti, a politikai közvéleményt befolyásolhatja. Az Etv. 2. § (3) bekezdés 14—18. pontjai egyes részletszabályai vizsgálatánál az Alkotmánybíróság a következõket állapította meg: A 14. és részben a 15. pont a közszolgálati médiumok legfelsõbb vezetõire vonatkozik. Az 1. Abh. szerint „a közszolgálati médiumok legfelsõbb vezetõi alkotmányos aggály nélkül az ellenõrzendõk közé tartoznak”. (ABH 1994, 342, 364.) A csupán a véleménynyilvánítás vélt sérelmének szempontjából támadott 15. pont más, de a politikai közvélemény feladatszerû alakítása szempontjából a közszolgálati médiumokkal összemérhetõ mûsorszolgáltatók legfelsõbb vezetõire is kiterjed. A 16—17—18. pont a megjelölt munkakört betöltõ személyek közül csak azokra terjed ki a törvény szerint, „akik a politikai közvélemény alakítására közvetve vagy közvetlenül befolyást gyakorolnak” közéleti lapnál vagy internetes hírszolgáltatónál. A törvény ezzel a meghatározással az 1. Abh.-ban megfogalmazott, idézett szempontokat törekszik figyelembe venni. Az 1. Abh.-val összhangban a 17. és 18. pont tekintettel van arra, hogy nem minden szerkesztõ és mûsor foglalkozik politikával és formálja a politikai közvéleményt, és nem minden lap kifejezetten politikai irányultságú; ezzel az Etv. hatályos szabálya nem csupán a médiumok befolyása, vagy a példányszám alapján feltételezett befolyás alapján nyilvánít személyes adatot közérdekûvé, mint tette azt az 1. Abh.-ban elbírált szabályozás. A 18. pont az internetes szolgáltatók közül csupán a hírszolgáltatókra vonatkozik. A 19. pont a pártok egy részének vezetõ tisztségviselõirõl szól. Az 1. Abh. szerint a közvélemény alakítása — „közremûködés a népakarat kialakításában” (ABH 1994, 342, 358.) — a politikai pártok Alkotmányban írt, fogalomképzõ feladata [Alkotmány 3. § (2) bekezdés]. 2003/62. szám A 20—21. pontban említett hivatásos bírák és ügyészek a rájuk vonatkozó szabályok szerint közhatalmat gyakorolnak. Az Alkotmánybíróság szerint a kötelezõen ellenõrzendõ személyi körnek a kiterjesztése a közhatalmat nem gyakorló, közvélemény-formáló tisztségeket betöltõ személyekre önmagában az Alkotmány 59. §-át nem sérti. Más kérdés az, hogy ennek az indítványokban támadott egyes részletszabályai miként állnak összhangban az Alkotmány egyes rendelkezéseivel. Az 1. Abh. szerint az Alkotmánybíróság az Etv. akkori vizsgálatakor abból indult ki, hogy egyes személyes adatok attól váltak alkotmányosan közérdekûvé, hogy olyan személyek korábbi, a jogállam alapelveivel ellentétes tevékenységét tárják fel, akik a jogállamban közhatalmat gyakorolnak, illetve olyan állást töltenek be, amellyel a politikai közvéleményt közvetlenül alakítják. Az 1. Abh. már kimondta azt is, hogy „ez megfelel a korábbi, a véleményszabadságra és közvéleményre vonatkozó alkotmánybírósági határozatoknak is”. (ABH 1994, 342, 364.) Nem állapítható meg a jelen esetben sem, hogy az Etv. 2. § (3) bekezdés 15—18. pontjai ellentétesek lennének az Alkotmány 61. §-ával. Az indítványok szerint az ellenõrizendõk kiterjesztett körét az Etv. diszkriminatív módon határozza meg. Az Etv.

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes